ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அமெரிக்காவின் தேசிய அறிவியல் அறக்கட்டளையின் பிரதிநிதிகள் டாக்டர் ஜிதேந்திர சிங்கை சந்தித்து இரு நாடுகளுக்கு இடையேயான இருதரப்பு ஒத்துழைப்பு அடுத்த கட்டத்திற்கு கொண்டு செல்வதற்கான வழிகள் குறித்து விவாதித்தனர்.
தற்பொழுது இந்தியாவிற்கு விஜயம் செய்துள்ள அமெரிக்காவின் தேசிய அறிவியல் அறக்கட்டளையின் பிரதிநிதிகள் குழு இன்று மத்திய அறிவியல் மற்றும் தொழில்நுட்பத்துறை , புவி அறிவியல் ; பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங்கைச் சந்தித்தது. இரு நாடுகளுக்கு இடையிலான இருதரப்பு ஒத்துழைப்பை அடுத்த கட்டத்திற்கு கொண்டு செல்வதற்கான வழிகள் குறித்து அக்குழு விவாதித்தது.
அமெரிக்காவின் தேசிய அறிவியல் அறக்கட்டளையின் சர்வதேச அறிவியல் மற்றும் பொறியியல் அலுவலகத் தலைவர் டாக்டர். கேந்த்ரா ஷார்ப், என்எஸ்எப் பணியாளர் குழு தலைவர் திரு பிரையன் ஸ்டோன், சர்வதேச அறிவியல் மற்றும் பொறியியல் அலுவலக திட்ட இயக்குநர் டாக்டர் பிரிட்ஜெட் துராகா ,அமெரிக்க தேசிய அறிவியல் அறக்கட்டளையின் இயக்குநர் சேதுராமன் பஞ்சநாதன் உள்ளிட்டோர் இந்த கூட்டத்தில் கலந்துகொண்டனர்.
பிரதிநிதிகள் நிலை பேச்சுவார்த்தையின் போது, டாக்டர் ஜிதேந்திர சிங் கூறுகையில், இரு தரப்பும் ஏற்கனவே துறைகளை அடையாளம் கண்டுள்ளன, சுகாதாரம், தொழில்நுட்பம், விண்வெளி, பூமி மற்றும் கடல் அறிவியல், ஆற்றல், வளர்ந்து வரும் தொழில்நுட்பங்கள் மற்றும் அறிவியல் மற்றும் தொழில்நுட்ப கல்வியில் ஒத்துழைப்பு போன்ற துறைகளில் ஒத்துழைப்பு உள்ளது. விஞ்ஞான கண்டுபிடிப்புகள் மற்றும் தொழில்நுட்ப கண்டுபிடிப்புகள் மற்றும் உலகளாவிய நலனுக்காக இந்த இணைப்புகளை வலுப்படுத்தவும் பயன்படுத்தவும் நேரம் வந்துவிட்டது என்றும், இந்தியாவிற்கும் அமெரிக்காவிற்கும் நீண்டகால தொடர்பு மற்றும் ஆர்வத்தை பகிர்ந்துள்ளது என்றும் சுட்டிக்காட்டினார்.
அமெரிக்காவின் தேசிய அறிவியல் அறக்கட்டளை இயக்குனர் மற்றும் தூதுக்குழுவின் தலைவர் டாக்டர் சேதுராமன் பஞ்சநாதன் இரண்டு நாள் சிந்தனை அமர்வில் அடையாளம் காணப்பட்ட பாடங்கள் தர்க்கரீதியான முடிவுக்கு கொண்டு செல்லப்படும் என்று டாக்டர் ஜிதேந்திர சிங்கிடம் உறுதியளித்தார். செயற்கை நுண்ணறிவு, பயோடெக்னாலஜி, புவி அறிவியல் மற்றும் வானியற்பியல் போன்ற துறைகளில் ஒத்துழைப்பின் புதிய வழிகளைக் கண்டறியவும் அவர் உறுதியளித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1850263
PIB Headquarters
50,000 பெண்களுக்கு சுயவேலைவாய்ப்புப் பயிற்சி
இந்தியன் ஓவர்சீஸ் வங்கியின் தஞ்சாவூர் மண்டல அலுவலகம், தஞ்சாவூர் ஊரக சுயவேலைவாய்ப்பு பயிற்சி நிறுவனம் இணைந்து ஜனவரி 24 ஆம் தேதி தஞ்சாவூரில் பிரமாண்ட நிகழ்ச்சி ஒன்றை நடத்தின.
இந்தியன் ஓவர்சீஸ் வங்கியின் நிர்வாக இயக்குநரும், தலைமைச் செயல் அதிகாரியுமான திரு கர்னம் சேகர் நிகழ்ச்சிக்கு தலைமை தாங்கினார். இந்தியன் ஓவர்சீஸ் வங்கியின் செயல் இயக்குநர்கள் திரு கே சுவாமிநாதன், திரு அஜய் குமார் ஸ்ரீவத்சவா, வங்கியின் பொது மேலாளர் திரு சுஷில் சந்திர மொகந்தா, தலைமை மண்டல மேலாளர் திரு கே எஸ் லஷ்மி நரசிம்மன் ஆகியோர் இதில் கலந்து கொண்டனர்.
தமிழகத்தைச் சேர்ந்த 11 முக்கிய மாவட்டங்கள், கேரளாவைச் சேர்ந்த திருவனந்தபுரம் ஆகியவற்றில் உள்ள ஐ ஓ பி-யின் பல்வேறு சுயவேலைவாய்ப்பு பயிற்சி நிறுவனங்களைச் சேர்ந்த 50,000 பெண் பயனாளிகளின் சாதனைகளை பாராட்டும் வகையில், இந்த நிகழ்ச்சிக்கு ஏற்பாடு செய்யப்பட்டது. தையல் தொழில், பின்னல் வேலை, அழகுக்கலை, அப்பளம், ஊறுகாய், மசாலாத் தூள் தயாரிப்பு, காகிதப் பைகள் தயாரிப்பு, கோழிப் பண்ணை, பால் பண்ணை, மண்புழு உர உற்பத்தி போன்ற விவசாயம் சார்ந்த தொழில்களில் பெண் பயனாளிகளுக்கு பல்வேறு மேம்பாட்டுப் பயிற்சிகள் அளிக்கப்பட்டன.
பயிற்சிப் பெற்று தொழிலில் சிறந்து விளங்கும் பயனாளிகள் விழாவில் கவுரவிக்கப்பட்டனர். தங்களது வெற்றிக் கதைகளை அவர்கள் நிகழ்ச்சியில் பகிர்ந்து கொண்டனர். ஆயிரத்திற்கும் மேற்பட்ட பெண் பயனாளிகள் இதில் கலந்து கொண்டனர். பல்வேறு திட்டங்களின் கீழ், ரூ.3.26 கோடி மதிப்பிலான 200 கடன்கள் வழங்கப்பட்டன. பயனாளிகள் தயாரித்த பொருட்களின் சுமார் 30 அரங்குகளில் காட்சிப்படுத்தப்பட்டன.
சுகாதாரம் மற்றும் குடும்ப நலத்துறை அமைச்சகம்
சுமார் 37.43 கோடி கொவிட் தடுப்பூசி டோஸ்கள்: மாநிலங்கள், யூனியன் பிரதேசங்களுக்கு விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை 37.43 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும் 48,65,110 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 35,75,98,947 டோஸ் தடுப்பூசி  பயன்படுத்தப்பட்டுள்ளது.
சுமார் 1.67 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733269
ரெயில்வே அமைச்சகம்
கடந்த வருடத்தின் இதே காலகட்டத்துடன் ஒப்பிடும் போது, 10 சதவீத அதிக சரக்குகள் ரயில்வேயில் ஏற்றப்பட்டுள்ளன
கடந்த வருடத்தின் இதே காலகட்டத்தில் ஏற்றப்பட்ட சரக்குகளின் அளவு மற்றும் வருவாயுடன் ஒப்பிடும் போது, 6 செப்டம்பர் 2020 வரையில் இந்திய ரயில்வேயில் ஏற்றப்பட்ட சரக்குகளின் அளவு மற்றும் மதிப்பு அதிகரித்துள்ளது.
இந்த மாதத்தில் 6 செப்டம்பர் 2020 வரையில் இந்திய ரயில்வேயில் ஏற்றப்பட்டுள்ள சரக்குகளின் எடை 19.19 மில்லியன் டன்களாகும். கடந்த வருடத்தின் இதே காலகட்டத்தின் 17.38 மில்லியன் டன்களோடு ஒப்பிடும் போது, இது 10.41 சதவீதம்  அதிகமாகும்.
இந்த காலகட்டத்தில் ரூ 1836.15 கோடி வருவாயை சரக்கு போக்குவரத்தின் மூலம் இந்திய ரயில்வே ஈட்டியுள்ளது. கடந்த வருடத்தின் இதே காலகட்டத்தில் ஈட்டப்பட்ட வருவாயான ரூ 1706.47 கோடியுடன் ஒப்பிடும் போது, இது ரூ 129.68 கோடி அதிகமாகும்.
இந்த மாதத்தில் 6 செப்டம்பர் 2020 வரையில் இந்திய ரயில்வேயில் ஏற்றப்பட்டுள்ள சரக்குகளின் எடையான 19.19 மில்லியன் டன்களில், 8.11 மில்லியன் டன்கள் நிலக்கரி, 2.59 மில்லியன் டன்கள் இரும்பு தாது, 1.2 மில்லியன் டன்கள் உணவு தானியங்கள், 1.03 மில்லியன் டன்கள் உரங்கள் மற்றும் 1.05 மில்லியன் டன்கள் சிமெண்ட் அடங்கும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651958
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 158.04 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 17,36,628
கொவிட் சிகிச்சை பெறுபவர்கள் 4.62% ஆக உள்ளனர்.
குணமடைந்தோர் விகிதம் தற்போது 94.09%சதவீதம்
கடந்த 24 மணி நேரத்தில் 1,57,421 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,53,94,882 என அதிகரித்துள்ளது.
கடந்த 24 மணி நேரத்தில் 2,38,018 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 8,891 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 8.31 சதவீதம் அதிகமாகும்
தினசரி பாதிப்பு விகிதம் 14.43 சதவீதம் ஆகும்
வாராந்திர பாதிப்பு விகிதம் 14.92 சதவீதம் ஆகும்
இதுவரை மொத்தம் 70.54 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 16,49,143 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790624
PIB Headquarters
கொவிட்-19 - பிஐபி செய்தித் தொகுப்பு
29.06.2020
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- உணவுப் பதப்படுத்துதல் தொழிற்சாலைகள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- சிறுபான்மையினர் நலன் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
- கப்பல் போக்குவரத்து அமைச்சகம்
- புள்ளியியல் மற்றும் திட்ட அமலாக்கம் அமைச்சகம்
- சிறப்பு சேவைகள் மற்றும் கட்டுரைகள்
(
குடியரசுத் துணைத் தலைவர் செயலகம்
அமெரிக்காவில் இரண்டாவது உலக ஹிந்து மாநாடு – குடியரசு துணை தலைவர் பங்கேற்க உள்ளார்
குடியரசு துணை தலைவர் திரு எம். வெங்கையா நாயுடு செப்டம்பர் 8-9, 2018 தேதிகளில் அமெரிக்காவிற்கு பயணம் மேற்கொள்ளவுள்ளார். 1893 ஆம் ஆண்டு அமெரிக்காவின் சிக்காகோ நகரில் உலக மதங்கள் மாநாட்டில் சுவாமி விவேக்கானந்தர் வரலாற்று சிறப்புமிக்க உரையாற்றி 125வது ஆண்டை முன்னிட்டு சிக்காகோவில் செப்டம்பர் 8-9, 2018 இரண்டாவது உலக ஹிந்து மாநாடு ஏற்பாடு செய்யப்பட்டுள்ளது. இதில் குடியரசு துணை தலைவர் பங்கேற்க உள்ளார்.
அமெரிக்காவின் 14 தெலுங்கு அமைப்புகள் சேர்ந்து கிரேட்டர் சிக்காகோவில் உள்ள இந்து கோவிலில் ஏற்பாடு செய்துள்ள நிகழ்ச்சியிலும் குடியரசு துணை தலைவர் பங்கேற்க உள்ளார். இந்த மாநாட்டில் பங்கேற்கவரும் பல்வேறு உலக தலைவர்களுடன் இருநாட்டு உறவுகள் குறித்தும் குடியரசு துணைத் தலைவர் கலந்துரையாட உள்ளார்,
(Visitor Counter : 105
சுகாதாரம் மற்றும் குடும்ப நலத்துறை அமைச்சகம்
தடுப்பு மருந்து வழங்கல் குறித்து மாநிலங்கள்/யூனியன் பிரதேசங்களுடன் மத்திய அரசு
கொவிட்-19 தடுப்பு மருந்து வழங்கல் நடவடிக்கையை தொடர்ந்து வழிகாட்டி, கண்காணித்து வரும் மத்திய சுகாதாரம் மற்றும் குடும்பநல அமைச்சகம், அதன் முன்னேற்றம் குறித்து ஆய்வு செய்வதற்கான கூட்டத்தை மாநிலங்கள்/யூனியன் பிரதேசங்களுடன் இன்று நடத்தியது,.
மத்திய சுகாதர செயலாளர் திரு ராஜேஷ் பூஷன் தலைமை வகித்த இக்கூட்டத்தில், தடுப்பு மருந்து வழங்கல் நடவடிக்கை நாடு முழுவதும் எவ்வாறு நடைபெற்று வருகிறது என்பது குறித்து ஆய்வு செய்யப்பட்டதோடு, 2021 ஜூன் மாதத்தில் அதிகளவிலான தடுப்பூசிகள் வழங்கப்படவிருப்பதாக மாநிலங்கள்/யூனியன் பிரதேசங்களிடம் தெரிவிக்கப்பட்டது.
தடுப்பு மருந்து வழங்கலின் வேகத்தை அதிகரித்திருப்பதற்காக மாநிலங்கள்/யூனியன் பிரதேசங்களை பாராட்டிய மத்திய சுகாதார செயலாளர், இது இன்னும் மேம்படுத்தப்படலாம் என்று கூறினார்.
சுமார் 12 கோடி  டோஸ்கள் அடுத்த மாதம் விநியோகிக்கப்பட இருப்பதால், தடுப்பு மருந்து வழங்கல் எண்ணிக்கையை மாநிலங்கள்/யூனியன் பிரதேசங்களால் அதிகரிக்க முடியும்.
தடுப்பு மருந்து வீணாதலை பெருமளவு குறைக்குமாறு மாநிலங்கள்/யூனியன் பிரதேசங்கள் கேட்டுக்கொள்ளப்பட்டன.
-----
(Visitor Counter : 139
பிரதமர் அலுவலகம்
குறு, சிறு மற்றும் நடுத்தர தொழில்களுக்கு பெரும் ஆதரவு மற்றும் உதவித் திட்டத்தை நவம்பர் 02, 2018 அன்று பிரதமர் தொடங்கி வைக்கிறார்
பிரதமர் திரு. நரேந்திர மோடி குறு, சிறு மற்றும் நடுத்தர தொழில்களுக்கு பெரும் ஆதரவு மற்றும் மேம்பாட்டுக்கு தூண்டுதலை அளிக்கும் திட்டத்தை புதுதில்லி விஞ்ஞான்பவனில் நவம்பர் 02, 2018 அன்று துவக்கி வைக்கிறார்.
தில்லியைத் தவிர இதே நிகழ்வுகள் நாடு முழுவதும் 100 பகுதிகளில் நடக்கவிருக்கிறது. இதில் மத்திய அமைச்சர்கள், மாநில அமைச்சர்கள் பங்கேற்க உள்ளனர். இந்தப் பகுதிகள் அனைத்தும் தில்லியில் பிரதமர் நிகழ்த்தும் சிறப்பு உரையின் முக்கிய நிகழ்வுடன் இணைக்கப்படும். குறு, சிறு மற்றும் நடுத்தர தொழில்துறைக்கு முக்கியமானதாகக் கருதப்படும் பல்வேறு விவரங்கள் குறித்து பிரதமர் பேசுவார் என்று எதிர்பார்க்கப்படுகிறது.
அண்மைக் காலமாக குறு, சிறு, மற்றும் நடுத்தர தொழில்துறைக்கு மத்திய அரசு அதிக அளவில் முன்னுரிமை அளித்து வருகிறது. நேரடியாக சென்று ஆதரவளிக்கும் நிகழ்வுகள் அடுத்த 100 நாட்களுக்கு நாடு முழுவதும் தொடரும். இத்துறைக்கான முயற்சிகளுக்கு பெரிய அளவிலான உந்து சக்தியை இந்த நிகழ்வு வழங்கும் என்று எதிர்பார்க்கப்படுகிறது. இந்நிகழ்வின் முன்னேற்றம், ஒரு இயக்கத்தின் அடிப்படையில் அமல்படுத்தப்படும். மத்திய மற்றும் மாநில அரசுகளின் மூத்த அதிகாரிகள் தொடர்ந்து கண்காணிக்கும் வகையில் இந்நிகழ்வு அமையும்.
மத்திய நிதி மற்றும் கார்ப்பரேட் விவகாரங்கள் துறை அமைச்சர் திரு. அருண் ஜேட்லி குறு, சிறு மற்றும் நடுத்தர தொழில்கள் துறை இணை அமைச்சர்  திரு. கிரிராஜ் சிங் உள்ளிட்டோர் இந்நிகழ்வில் பங்கேற்பார்கள்.
-----------
(Visitor Counter : 143
PIB Headquarters
பத்ம விருதுகளுக்கான பரிந்துரை - 15.09.2017 கடைசிநாள்
பத்ம விருதுகள் 2018 – க்கான பரிந்துரை 01.05.2017 அன்று துவங்கப்பட்டது. இதற்கான பரிந்துரைகளை பெற 15.09.2017 கடைசி நாள் ஆகும்.
மத்திய உள்துறை அமைச்சகம் வடிவமைத்துள்ள பத்ம விருதுகளுக்கான www.padmaawards.gov.in. என்ற இணையதளத்தில் மட்டுமே பரிந்துரைகளைப் அனுப்ப முடியும். இதுவரை பத்ம விருதுகள் பெற்ற அனைவரின் விவரங்களும் இந்த இணையதளத்தில் இடம் பெற்றுள்ளது.
இணையதளம் மூலம் பரிந்துரைகள் ஏற்கப்படுவதால், பொதுமக்கள் பெருமளவில் பங்கேற்பது உறுதி செய்ய முடிகிறது.
பிரதமர் அலுவலகம்
கேரளா உதய தினத்தில் பிரதமர் வாழ்த்து
கேரளா மாநிலம் அமைக்கப்பட்ட தினமான இன்று பிரதமர் திரு நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
மாநிலங்கள் மறுவரையறைச் சட்டத்தின் கீழ் 1956ஆம் ஆண்டு நவம்பர் 1-ம் தேதி கேரளா உருவானது.
“கேரளா உதயமான தினத்தையொட்டி, அம்மாநில சகோதர சகோதரிகளுக்கு எனது வாழ்த்துகள். இந்த மாநிலத்தைச் சேர்ந்த மக்கள் நாட்டுக்கு அற்புதமான பங்களிப்பை வழங்கியுள்ளனர். மாநில மக்கள் மகிழ்ச்சியுடனும், முன்னேற்றத்துடனும் வாழ்வார்களாக” என்று அவர் கூறியுள்ளார்.
Narendra Modi
✔@narendramodi
கேரளா உதயமான தினத்தையொட்டி, அம்மாநில சகோதர சகோதரிகளுக்கு எனது வாழ்த்துகள். இந்த மாநிலத்தைச் சேர்ந்த மக்கள் நாட்டுக்கு அற்புதமான பங்களிப்பை வழங்கியுள்ளனர். மாநில மக்கள் மகிழ்ச்சியுடனும், முன்னேற்றத்துடனும் வாழ்வார்களாக.
Narendra Modi
✔@narendramodi
കേരളത്തിലെ എന്റെ എല്ലാ സഹോദരീ- സഹോദരന്മാർക്കും ഹൃദയം നിറഞ്ഞ കേരള പിറവി ദിനാശംസകൾ.
രാജ്യത്തിനായി മികച്ച സംഭാവനകൾ നൽകിയിട്ടുള്ളവർ ആണ് കേരളീയർ.
സംസ്ഥാനത്തെ ജനങ്ങൾക്കിടയിൽ ആഹ്ലാദവും അഭിവൃദ്ധിയും കളിയാടട്ടെ.
-----
(Visitor Counter : 112
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட் தொற்றிலிருந்து குணமடைந்தவர்களின் எண்ணிக்கை 2 கோடியை கடந்தது
குறிப்பிடத்தக்க முன்னேற்றமாக, நாட்டில் கொவிட் தொற்றிலிருந்து குணமடைந்தவர்களின் எண்ணிக்கை இன்று 2 கோடியை  கடந்தது.
கடந்த 24 மணி நேரத்தில், 3,44,776 பேர் குணமடைந்துள்ளனர். கடந்த 4 நாட்களில், 3வது முறையாக, தினசரி கொவிட் பாதிப்பு எண்ணிக்கையைவிட, குணமடைந்தோர் எண்ணிக்கை அதிகரித்துள்ளது.
நாட்டில் கொவிட் சிகிச்சை பெறுபவர்களின் எண்ணிக்கை இன்று 37,04,893 ஆக குறைந்துள்ளது. கடந்த 24 மணி நேரத்தில் சிகிச்சை பெறுபவர்களின் எண்ணிக்கையில் 5,632 பேர் குறைந்துள்ளனர்.
பல நாடுகளில் இருந்து நன்கொடையாக வரும் கொவிட் நிவாரண மருத்துவப் பொருட்களை, மாநிலங்களுக்கு மத்திய அரசு விரைவாக ஒதுக்கீடு செய்து வருகிறது. இதுவரை மொத்தம் 9,294 ஆக்ஸிஜன் செறிவூட்டிகள், 11,835 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி கருவிகள், 6,439 வென்டிலேட்டர்கள் மற்றும் சுமார் 4.22 லட்சம் ரெம்டெசிவிர் குப்பிகள் ஆகியவை சாலை மார்க்கமாகவும், வான் வழியாகவும் அனுப்பப்பட்டுள்ளன.
நாடு முழுவதும் கொவிட் தடுப்பூசி போட்டுக் கொண்டவர்களின் எண்ணிக்கை 18 கோடியை நெருங்குகிறது. இன்று காலை 7 மணி வரை, மொத்தம் 17,92,98,584, தடுப்பூசிகள் போடப்பட்டுள்ளன.
கடந்த 24 மணி நேரத்தில் 3,43,144 பேருக்கு புதிதாக தொற்று ஏற்பட்டுள்ளது. இவர்களில் 72.37 சதவீதம் பேர் 10 மாநிலங்களைச் சேர்ந்தவர்கள்.
தேசிய உயிரிழப்பு வீதம் தற்போது 1.09 சதவீதமாக உள்ளது. கடந்த 24 மணி நேரத்தில் 4,000 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718507
வணிகம் மற்றும் தொழில்துறை அமைச்சகம்
கத்தாருடன் புவிசார் குறியீடு பொருட்களுக்காக காணொலி காட்சி வாயிலான சந்திப்பிற்கு மத்திய அரசு ஏற்பாடு செய்திருந்தது
இந்திய வேளாண் பொருட்களின் ஏற்றுமதியை ஊக்குவிக்க தோஹாவில் உள்ள இந்திய தூதரகம் மற்றும் இந்திய வர்த்தகம் மற்றும் தொழில்துறை குழுமம் இணைந்து புவிசார் குறியீடு பெற்றுள்ள வேளாண் மற்றும் உணவுப் பொருட்களுக்கான காணொலி காட்சி வாயிலான சந்திப்பிற்கு அரசு ஏற்பாடு செய்தது. இந்திய வர்த்தகம் மற்றும் தொழில்துறை குழுமத்தைச் சேர்ந்த ஏற்றுமதியாளர்கள், இறக்குமதியாளர்கள் என 80-க்கும் மேற்பட்ட பிரதிநிதிகளும், இந்திய தூதரக மற்றும் வேளாண் மற்றும் பதப்படுத்தப்பட்ட உணவு, ஏற்றுமதி வளர்ச்சி ஆணையத்தின் அதிகாரிகள் இதில் கலந்து கொண்டனர்.
இந்நிகழ்ச்சியில் பேசிய கத்தார் நாட்டின் இந்திய தூதர் டாக்டர் தீபக் மிட்டல், இந்தியா – கத்தார் இருதரப்பு வர்த்தகத்தை மேம்படுத்துவதற்கான வாய்ப்புகள் குறித்து பிரதிநிதிகளிடம் எடுத்துரைத்தார்.
பின்னர் பேசிய வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையத்தின் தலைவர் டாக்டர் அங்கமுத்து, புவிசார் குறியீடு உடைய பொருட்கள் மற்றும் இயற்கை தயாரிப்புகளை ஊக்கப்படுத்துவதில் இந்திய அரசு கவனம் செலுத்தி வருவதாக குறிப்பிட்டார்.
இந்த சந்திப்பின்போது புவிசார் குறியீடு பெற்றுள்ள பொருட்களான பாசுமதி அரிசி, மாம்பழம், மாதுளம்பழம், வழகிழக்கு பிராந்தியப் பொருட்கள் மற்றும் பல்வேறு பதப்படுத்தப்பட்ட பொருட்களின் ஏற்றுமதி வாய்ப்புக் குறித்து ஏற்றுமதியாளர்களுக்கு எடுத்துரைக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858702
சுற்றுச்சூழல் மற்றும் வனத்துறை அமைச்சகம்
லைஃப் இயக்கம் குறித்த உத்வேகத்துடன் உலக சுற்றுச்சூழல் தினம் 2023 கொண்டாடப்பட்டது
உலக சுற்றுச்சூழல் தின நிகழ்வில் மத்திய அமைச்சர் திரு பூபேந்தர் யாதவ் உரையாற்றினார்
லைஃப் இயக்கம் குறித்த உத்வேகத்துடன் உலக சுற்றுச்சூழல் தின நிகழ்வுக்கு மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் 2023, ஜூன் 5 அன்று ஏற்பாடு செய்திருந்தது. சுற்றுச்சூழலுக்கு உகந்த வாழ்க்கை முறை என்பதன் சுருக்கமாக லைஃப் என்ற கோட்பாட்டை கிளாஸ்கோவில் நடைபெற்ற சிஓபி 26 உலகத் தலைவர்களின் உச்சிமாநாட்டில் பிரதமர் திரு நரேந்திர மோடி அறிமுகம் செய்துவைத்தார். தண்ணீர் சேமிப்பு, எரிசக்தி சேமிப்பு, மின்னணுக் கழிவுகளை குறைத்தல், ஒருமுறை பயன்படுத்தும் பிளாஸ்டிக் பொருட்களை குறைத்தல், கழிவுப்பொருட்களைக் குறைத்தல், நீடிக்கவல்ல உணவுமுறைகளைக் கடைப்பிடித்தல், ஆரோக்கியமான வாழ்க்கையை முறையை பின்பற்றுதல் என்ற ஏழு மையப்பொருட்கள் லைஃப் இயக்கத்திற்காக அடையாளம் காணப்பட்டன. இந்த ஆண்டின் உலக சுற்றுச்சூழல்தின மையப்பொருள் பிளாஸ்டிக் கழிவுக்கு தீர்வுகள் என்பதாக உள்ளது.
சுற்றுச்சூழல் தினத்தையொட்டி பிரதமர் திரு நரேந்திர மோடி காணொலி காட்சி மூலம் உரையாற்றினார். இந்த நிகழ்வில் மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் பங்கேற்றார். இதையொட்டி ஏற்பாடு செய்யப்பட்டிருந்த ஓவியங்கள் மற்றும் டிஜிட்டல் கண்காட்சியை அவர் பார்வையிட்டார்.
இந்த நிகழ்ச்சியில் பேசிய அமைச்சர் பிளாஸ்டிக் கழிவுகளுக்கு தீர்வு காண்பது பற்றி 2018-ம் ஆண்டு பிரதமர் திரு மோடி வெளியிட்ட அறைகூவலை அடுத்து, 2022-ல் ஒருமுறை பயன்படுத்தப்படும் பிளாஸ்டிக் பொருட்களின் உற்பத்தி, ஏற்றுமதி, இருப்பு வைத்தல், விநியோகித்தல், விற்பனை செய்தல், பயன்படுத்துதல் ஆகியவற்றுக்கு இந்தியாவில் தடைவிதிக்கப்பட்டது என்றார்.
உலக சுற்றுச்சூழல் தினத்தையொட்டி ஒரு மாத காலம் மேற்கொள்ளப்பட்ட மக்கள் திரள் இயக்கம் பற்றிய வீடியோ காட்சி ஒளிபரப்பப்பட்டது. இதுபற்றிய தகவல்களை பதிவேற்றம் செய்வதற்கு அமைச்சகங்கள் மற்றும் நிறுவனங்களுக்காக எனது லைஃப் இணையப்பக்கம்  உருவாக்கப்பட்டது. இந்த ஒரு மாத காலத்தில் 13 லட்சத்திற்கும் அதிகமான நிகழ்வுகளில் சுமார் 2 கோடி பேர் பங்கேற்றுள்ளனர். 1.8 கோடி மக்கள் உறுதிமொழி ஏற்றுள்ளனர்.
உலக சுற்றுச்சூழல் தினத்தையொட்டி நித்தி ஆயோக் ஏற்பாடு செய்திருந்த போட்டிகளில் வெற்றி பெற்ற 5 பேருக்கு மத்திய அமைச்சர் திரு பூபேந்திர யாதவ் பரிசுகளை வழங்கினார்.
இதேபோல் ஐநா சுற்றுச்சூழல் திட்டமும், இயற்கை வரலாற்றுக்கான தேசிய அருங்காட்சியகமும் இணைந்து 8 முதல் 12-ம் வகுப்பு வரை பயிலும் மாணவர்களுக்கான ஓவியப் போட்டிகளை நடத்தின. இவற்றில் 25 மாநிலங்கள் மற்றும் 4 யூனியன் பிரதேசங்களைச் சேர்ந்த 5,980 மாணவர்கள் பங்கேற்றனர். இதில் வெற்றி பெற்ற 3 மாணவர்களுக்கு மத்திய அமைச்சர் பரிசுகள் வழங்கி பாராட்டினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929939
பிரதமர் அலுவலகம்
கோவா முதல் அமைச்சராக பதவி ஏற்கும் மனோகர் பாரிக்கருக்கு பிரதமர் வாழ்த்து
கோவா முதல் அமைச்சராக பதவி ஏற்க உள்ள திரு. மனோகர் பாரிக்கருக்கு பிரதமர் திரு. நரேந்திர மோடி வாழ்த்து தெரிவித்தார்.
“பதவி ஏற்க உள்ள திரு. மனோகர் பாரிக்கருக்கும் அவரது சகாக்களுக்கும் வாழ்த்துகள். கோவாவை வளர்ச்சியில் புதிய உயரத்திற்கு கொண்டு செல்ல என் சிறந்த வாழ்த்துகள்.” என்று பிரதமர் குறிப்பிட்டுள்ளார்.
குடியரசுத் துணைத் தலைவர் செயலகம்
ரத யாத்திரையை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
ரத யாத்திரையை முன்னிட்டு குடியரசு துணைத் தலைவர் திரு எம் வெங்கையா நாயுடு நாட்டு மக்களுக்கு வாழ்த்து தெரிவித்துள்ளார். அவர் வெளியிட்டுள்ள செய்தியில்,
“புனித நிகழ்வான ரத யாத்திரையை முன்னிட்டு நாட்டு மக்கள் அனைவருக்கும் எனது மனமார்ந்த வாழ்த்துகளைத் தெரிவித்துக் கொள்கிறேன்.
பகவான் ஜெகன்னாதரின் பூரி ரத யாத்திரை, ஒடிசா மற்றும் இந்தியா முழுவதும் உள்ள பக்தர்கள் ஆவலுடன் எதிர்நோக்கும் பிரசித்திபெற்ற திருவிழாக்களுள் ஒன்று. நமது பன்முகத்தன்மை வாய்ந்த மற்றும் உள்ளடக்கிய நடைமுறை வழக்கங்களை இத்திருநாள் குறிப்பதுடன், இதில் கலந்து கொள்பவர்கள் அளவற்ற ஆன்மீக முக்கியத்துவத்தையும் பெறுகிறார்கள்.
‘பிரபஞ்சத்தின் கடவுள்' என்று அழைக்கப்படும் பகவான் ஜெகன்னாதரின் யாத்திரை, அதன் ஆடம்பரத்தாலும் அற்புதமான ரதங்கள் அல்லது தெய்வங்களை ஏற்றிச்செல்லும் தேர்களாலும் ஈடு இணையற்றதாகிறது.
இந்தியாவும் இதர உலக நாடுகளும் முன் எப்போதும் இல்லாத வகையில் கொவிட்- 19 தொற்றை எதிர்கொண்டு வரும் இந்தத் தருணத்தில், பாதுகாப்பு நெறிமுறைகளைக் கடைப்பிடித்து மிகுந்த எச்சரிக்கையுடன் ரத யாத்திரைத் திருவிழாவைக் கொண்டாடுமாறு அனைவரையும் கேட்டுக்கொள்கிறேன்.
ரத யாத்திரையுடன் தொடர்புடைய இறைப் பற்று மற்றும் உன்னத கொள்கைகள், அமைதி, இணக்கம், ஆரோக்கியம் மற்றும் மகிழ்ச்சியால் நமது வாழ்வை வளப்படுத்தட்டும்”, என்று தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734600
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 196.77 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 196.77 கோடிக்கும் அதிகமான
 டோஸ்கள் செலுத்தப்பட்டுள்ளன. 2,54,91,739 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.61 கோடிக்கும்
அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று
தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று
உள்ளவர்கள் தற்போது 0.20 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.59 சதவீதமாக உள்ளது. கடந்த 24 மணி நேரத்தில் 13.029 பேர்.
குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,27,49,056.
இந்தியாவில் கடந்த 24 மணி நேரத்தில் 17,336 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,01,649 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த
பரிசோதனைகளின் எண்ணிக்கை 85.98 கோடி .
(வாராந்திரத் தொற்று 3.07 சதவீதமாக உள்ளது. தினசரித் தொற்று விகிதம் 4.32 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836635
உள்துறை அமைச்சகம்
ஆயுத எல்லைப் படையின் தலைமை இயக்குனராக திரு. குமார் ராஜேஷ் சந்திரா நியமனம்
மத்திய அமைச்சரவை நியமனக் குழு சாஷ்த்ர சீம பால் என அழைக்கப்படும் ஆயுத எல்லைப்படையின் தலைமை இயக்குனராக திரு. குமார் ராஜேஷ் சந்திராவை நியமனம் செய்துள்ளது. தற்போது அவர், சிவில் விமான பாதுகாப்பு அலுவலகத்தின் தலைமை இயக்குனராகப் பணிபுரிந்து வருகிறார். இவருடைய இந்தப் புதிய நியமனம் 31.12.2021 அல்லது அவர், ஓய்வு பெறும் வரையில் அல்லது மேற்கொண்டு புதிய அறிக்கை வரும் வரை செல்லுபடியாகும் என்று மத்திய உள்துறை அமைச்சகம் தெரிவித்துள்ளது.
பெட்ரோலியம் மற்றம் இயற்கை எரிவாயு அமைச்சகம்
ஆகஸ்ட் 10 உலக உயிரி எரிபொருள் தினம்
உலக உயிரி எரிபொருள் தினம் புது தில்லி விஞ்ஞான் பவனில் ஆகஸ்ட் 10ம் தேதி கடைப்பிடிக்கப்படுகிறது. இதையொட்டி நிகழ்ச்சியைப் பிரதமர் தொடங்கிவைத்து, சிறப்பு விருந்தினராகப் பங்கேற்கிறார்.
விவசாயிகள், விஞ்ஞானிகள், உயிரி எரிபொருள் துறை சார்ந்த தொழில்முனைவோர், வேளாண்மையியல், பொறியியல் துறை மாணவர்கள், அமைச்சர்கள், நாடாளுமன்ற உறுப்பினர்கள், வெளிநாட்டுத் தூதர்கள், உயிரி எரிபொருள் துறையில் ஈடுபடும் மத்திய மாநில அரசுகளின் அதிகாரிகள், ஊடகத்தினர் ஆகியோர் பங்கேற்பர்.
உயிரி எரிபொருள் உற்பத்தி மூலம் கச்சா எண்ணெயையே சார்ந்திருப்பதைக் குறைக்கும். சுற்றுச்சூழல் தூய்மை காக்கப்படும். விவசாயிகளுக்குக் கூடுதல் வருவாய் கிடைக்க வழியமைக்கும்.
உயிரி எரிபொருள் திட்டம் இந்திய அரசின் முன்முயற்சிகளான இந்தியாவில் உற்பத்தி செய், தூய்மை இந்தியா ஆகியவற்றுக்கு உறுதுணையாக அமையும். 2018ம் ஆண்டுக்கான உயிரி எரிபொருள் தேசியக் கொள்கைக்கு மத்திய அரசு கடந்த ஜூன் மாதம் ஒப்புதல் அளித்தது.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி வழங்கும் திட்டம்: மாநில/ யூனியன் பிரதேச செயலாளர்கள், அதிகாரிகளுடன் மத்திய சுகாதார செயலாளர் ஆய்வு
கொவிட் தடுப்பூசி வழங்கும் திட்டத்தின் தற்போதைய நிலை மற்றும் முன்னேற்றம் குறித்து மத்திய சுகாதார செயலாளர் திரு ராஜேஷ் பூஷன், மாநிலங்கள் மற்றும் யூனியன் பிரதேசங்களின் சுகாதார செயலாளர்கள், தேசிய சுகாதார இயக்கத்தின் மேலாண் இயக்குநர்களிடம் காணொலி வாயிலாக இன்று கேட்டறிந்தார்.
தடுப்பூசிகளை வழங்குவதில் அனைத்து மாநிலங்களும் யூனியன் பிரதேசங்களும் சிறப்பாக செயல்படுவதாகக் கூறி திரு ராஜேஷ் பூஷன் பாராட்டு தெரிவித்தார்.
21 நாட்களில் 50 லட்சம் பேருக்கு கொவிட்-19 தடுப்பூசிகள் போட்டு சர்வதேச அளவில் அதிவிரைவாக இதை செயல்படுத்திய நாடாக இந்தியா சாதனை படைத்திருப்பதை அவர் சுட்டிக்காட்டினார்.
இந்தியாவிற்கு முன்னரே தடுப்பூசியை வழங்கத் தொடங்கிய நாடுகளுக்கு இந்த இலக்கை அடைய கூடுதல் நாட்கள் தேவைப்பட்டது.
எனினும் தடுப்பூசி போடும் பணிகளை மாநிலங்களும், யூனியன் பிரதேசங்களும் மேலும் விரைவுபடுத்த வேண்டும் என்று அவர் கேட்டுக்கொண்டார். தடுப்பூசி போடுவதின் அன்றாட சராசரி எண்ணிக்கையை ஆராய்ந்து அதனை உயர்த்த தேவையான நடவடிக்கைகளை மேற்கொள்ள வேண்டும் என்று அவர் வலியுறுத்தினார்.
கோவின்  டிஜிட்டல் தளம் வாயிலாக முன்பதிவு செய்த அனைவருக்கும் தடுப்பூசி வழங்கப்படுவது உறுதி செய்யப்பட வேண்டும் என்றும் அவர் தெரிவித்தார்.
12 மாநிலங்கள்/ யூனியன் பிரதேசங்களில் 60 சதவீதம் அல்லது அதற்கும் மேற்பட்ட சுகாதார பணியாளர்களுக்கு தடுப்பூசிகள் போடப்பட்டுள்ளன. கடந்த ஜனவரி 16-ஆம் தேதி தடுப்பூசியை போட்டுக் கொண்டவர்களுக்கு இரண்டாவது கட்டமாக வரும் 13-ஆம் தேதி தடுப்பூசி போடப்படவிருக்கிறது.
கோவின் டிஜிட்டல் தளத்தின் இரண்டாவது வடிவம் விரைவில் அறிமுகப்படுத்தப்படும் என்றும் திரு ராஜேஷ் பூஷன் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695818
------
(Visitor Counter : 175